552 A GEOLOGIA HALOTTAI 1909-BEN. 
geológiai munkát írt s azonkívül egy általánosan elterjedt bányászati kompaszt 
is föltalált. 
Leonard Hugo, irországi geológus született 1841-ben Dublinban. 1867-ben 
Kisanaws nagyhírű ír geológus asszisztense lett s az Irish Geological Survey 
munkatársa, majd ennek megszünte után a (jeological Magazine szorgalmas írója. 
1889-ben a Royal Geological Society of Ireland titkárává választotta. Meghalt 
1909 februárius hó 16-án Dublin mellett, Blackrock községben levő birtokán. 
LEowsaRD számos becses tanulmányt írt Mayo és Galway vidékének kom- 
plikált hegyterületéről. 
Lorenz Tivadar dr., a marburgi egyetem geológiai magántanára, f. évi 
május hó 23-án a Lahn melletti Marburgban váratlanul elhunyt. 
A kiváló fiatal tudós 1875 januárius hó 8-án Hamburgban született, 
Kielben és Freiburgban tanult. 1901—1902-ben nagyobb utazásokat tett Kelet- 
ázsiában és Északamerikában. Visszatérve hazájába, a hesseni Marburgban 
1905-ben az egyetem magántanárává képesítette. Legbecsesebb munkái Kelet- 
ázsia s főkép a kínai Santung geológiai és paleontológiai feldolgozásával fog- 
lalkoznak, s a Berlinben kiadott Zeitsehrilt der Deutschen Geologischen 
Gesellschaft 1:05 és 1906. évi köteteiben jelentek meg. Figyelemreméltó tanul- 
mányokat írt továbbá a helvéciai s keletalpi facies határvidékéről. Utolsó 
munkája: Über den Gebirgsbau Mitteldeutsehlandso a Ber. Vers. 
Niederrh. Geol. V. kötetében jelent meg. 
Matteucci Viktor Rafael, a Vezúvio obszervatóriumának az igazgatója, 
f. évi július hó 15-én 48 éves korában elhunyt. MarrEucci nevét világszerte 
emlegették a Vezúviónak 1906. áprilisi kitörése alkalmából, a mikor is a tudós 
az utolsó pillanatig az obszervatóriumban maradt, s élete kockáztatásával 
figyelte meg a tűzhányó kitörését. Tudvalevőleg Lóczy Lagos dr. hazánkfia is 
ott volt a Vezúrión pár nap mulva a kitörés után; az 1906. év husvét nagy- 
hetén ugyanis a cattarói öbölben érte Lóczy tanárt a Vezúvio kitörésének a 
híre, s április 25-én már a tűzhányó oldalán, az Eremo-szállodában termett 
hazánkfia is, közvetetlen a 600 m magasban levő Observatorio mellett. Innét 
figyelték együttesen a lávaárak és hamuesők működését. Marreucci tanár a 
magyar geografus és geológus-fiatalságot már 1898-ban igen szívesen fogadta 
és kalauzolta. Később is nagy barátja volt a magyar szaktársaknak, külö- 
nösen Lóczy és LőgRENTHEY tanároknak s az ő tanítványaiknak. 
Marreucci 1861-ben Senigalliában született, s iskoláit Napoliban és 
Rómában végezte. Majd hosszabb időt töltölt Németországban, főkép petro- 
grafiai tanulmányokkal foglalkozva. Német nyelvben való jártassága később is 
nagy segítségére volt a világ minden részéből odasereglő tudósokkal való 
érintkezésben. Az olasz szakemberek tudvalevőleg anyanyelvükön kívül több- 
nyire csakis franciául beszélnek, míg a német nyelvet alig-alig értik Itáliában. 
MaArreucci hazájába visszatérve, a nápolyi egyetemen a geológia magántanára 
lett, majd a Vezúvio obszervatóriumának az igazgatója. A tűzhányó egyik ki- 
törése alkalmával a kráterből kirepülő bomba súlyosan megsebesítette, s bár 
kigyógyult betegségéből, de teljesen többé sohasem épült föl, s ez év július hó 
15-én végre is belehalt betegségébe. Napoliban temették el. 
